બાંગ્લાદેશ વિરુદ્ધની બીજી મેચ ઓસ્ટ્રેલિયાએ જીતી લીધી હતી, પરંતુ એ મેચમાં પણ સ્પિનર્સને રમવામાં કાંગારું બેટ્સમેનો નિષ્ફળ રહયા હતા. શાકિબ અલ હસને ત્રણ ઓવરમાં ૨૭ રન આપીને ઓસ્ટ્રેલિયાની ત્રણ વિકેટ ઝડપી હતી. ભારત વિરુદ્ધ જાન્યુઆરીમાં રમાયેલી શ્રેણીમાં પણ ઓસ્ટ્રેલિયાના બેટ્સમેનોને સ્પિનર્સ સામે રમવામાં ખાસ્સી મુશ્કેલી પડી હતી, એ પણ ઓસ્ટ્રેલિયાની ધરતી પર. અશ્વિને ત્રણ ટી-૨૦ મેચમાં બાવીસ રનની સરેરાશથી ચાર વિકેટ ઝડપી હતી, જ્યારે જાડેજાએ ત્રણ મેચમાં ૧૯ રનની સરેરાશથી પાંચ વિકેટ ઝડપી હતી.